ΚΟΙΝΗ ΘΕΣΗ (ΕΚ) αριθ. 48/98 που καθορίστηκε από το Συμβούλιο στις 4 Ιουνίου 1998 για έκδοση του κανονισμού (ΕΚ) αριθ. . . ./98, της . . ., περί των κοινών κανόνων και διαδικασιών για τις μεταφορές ορισμένων αποβλήτων προς ορισμένες χώρες εκτός ΟΟΣΑ (98/C 333/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Σ παράγραφος 1,

την πρόταση της Επιτροπής,

την γνώμη της Οικονομικής και Κοινωνικής Επιτροπής (1),

Αποφασίζοντας σύμφωνα με τη διαδικασία του άρθρου 189 Γ της συνθήκης (2),

Εκτιμώντας:

ότι, βάσει του άρθρου 1 παράγραφος 3 στοιχείο α) του κανονισμού (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (3), εξαιρούνται του εν λόγω κανονισμού οι μεταφορές αποβλήτων που προορίζονται αποκλειστικά για ανάκτηση και που απαριθμούνται στο παράρτημα II, εκτός από τις περιπτώσεις που εμπίπτουν, μεταξύ άλλων, στο άρθρο 17 παράγραφοι 1, 2 και 3 7

ότι, σύμφωνα με το άρθρο 17 παράγραφος 1 του κανονισμού (ΕΟΚ) αριθ. 259/93, η Επιτροπή έχει κοινοποιήσει σε κάθε χώρα, στην οποία δεν εφαρμόζεται η απόφαση του συμβουλίου του ΟΟΣΑ της 30ής Μαρτίου 1992 σχετικά με τον έλεγχο των διασυνοριακών μεταφορών επικινδύνων αποβλήτων που προορίζονται για ανάκτηση, τον κατάλογο των αποβλήτων που παρατίθεται στο παράρτημα II του ανωτέρω κανονισμού και έχει ζητήσει επιβεβαίωση του ότι τα απόβλητα αυτά δεν υπόκεινται σε έλεγχο στη χώρα προορισμού, ή έχει ζητήσει από τις χώρες αυτές να δηλώσουν εάν τα εν λόγω απόβλητα υπόκεινται στις διαδικασίες ελέγχου που εφαρμόζονται στα απόβλητα που απαριθμούνται στα παραρτήματα III ή IV του εν λόγω κανονισμού ή στη διαδικασία του άρθρου 15 7

ότι ορισμένες χώρες εδήλωσαν ότι τα προκείμενα απόβλητα θα πρέπει να υπόκεινται σε κάποια από αυτές τις διαδικασίες ελέγχου και ότι η Επιτροπή εξέδωσε, στις 20 Ιουλίου 1994 δυνάμει του άρθρου 17 παράγραφος 3 του ανωτέρω κανονισμού, την απόφαση 94/575/ΕΚ (4) για τον καθορισμό των κατάλληλων διαδικασιών ελέγχου 7

ότι το άρθρο 17 παράγραφος 1 δεύτερο εδάφιο του κανονισμού (ΕΟΚ) αριθ. 259/93 προβλέπει ότι εάν δεν δοθεί αυτή η επιβεβαίωση, η Επιτροπή οφείλει να υποβάλει τις κατάλληλες προτάσεις στο Συμβούλιο 7 ότι κρίνεται συνεπώς αναγκαίο να θεσπιστεί σε κοινοτικό επίπεδο ένα σύστημα ρυθμίσεως των εμπορικών συναλλαγών των εν λόγω αποβλήτων που προέρχονται από την Κοινότητα, διά των κατάλληλων κοινών κανόνων και διαδικασιών περί της εξαγωγής αυτών 7

ότι, στην περίπτωση των χωρών οι οποίες απήντησαν ότι δεν επιθυμούν να παραλάβουν ορισμένα ή όλα τα είδη αποβλήτων που απαριθμούνται στο παράρτημα II του κανονισμού (ΕΟΚ) αριθ. 259/93, η επιθυμία τους πρέπει να γίνεται σεβαστή και ότι επομένως τα είδη αυτά αποβλήτων δεν επιτρέπεται να εξαχθούν στις χώρες αυτές 7

ότι, στην περίπτωση των χωρών που δεν απήντησαν, θα πρέπει να θεσπισθεί παρόμοιο κανονιστικό πλαίσιο προκειμένου να τους επιτραπεί να εξετάζουν τις αποστολές φορτίων αυτού του είδους κατά περίπτωση, εφόσον δεν είναι δυνατόν να υποτεθεί ότι η σιωπή αποτελεί συναίνεση 7

ότι οι χώρες που είτε απήντησαν ότι δεν επιθυμούν να παραλάβουν μερικά ή κανένα από τα είδη αποβλήτων που απαριθμούνται στο παράρτημα II, είτε δεν απήντησαν, μπορούν να μεταβάλουν τη θέση τους, ή να απαντήσουν στο μέλλον και επομένως χρειάζεται ένας μηχανισμός στα πλαίσια μιας διαδικασίας επιτροπολογίας, για να μεταβληθεί ο παρών κανονισμός 7

ότι το αργότερο πριν από την 1η Ιουλίου 1998 η Επιτροπή θα επανεξετάσει και θα τροποποιήσει το παράρτημα V του κανονισμού (ΕΟΚ) αριθ. 259/93 λαμβάνοντας πλήρως υπόψη της τα απόβλητα που απαριθμούνται στον κατάλογο των αποβλήτων που εγκρίθηκε σύμφωνα με το άρθρο 1 παράγραφος 4 της οδηγίας 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα (5) και κάθε κατάλογο αποβλήτων που χαρακτηρίζονται ως επικίνδυνα για τους σκοπούς της σύμβασης της Βασιλείας και θα προσαρμόσει αναλόγως τον κανονισμό (ΕΟΚ) αριθ. 259/93 7

ότι, όσον αφορά τις μεταφορές προς τις χώρες ΑΚΕ, το άρθρο 39 της τέταρτης σύμβασης ΑΚΕ-ΕΚ απαγορεύει την εξαγωγή όλων των αποβλήτων που απαριθμούνται στα παραρτήματα I και II της σύμβασης της Βασιλείας 7 ότι, επιπλέον, ορισμένα είδη των αποβλήτων αυτών περιλαμβάνονται στο παράρτημα II του κανονισμού (ΕΟΚ) αριθ. 259/93 και ότι στις περιστάσεις αυτές και προκειμένου να τηρηθούν οι διεθνείς υποχρεώσεις της Κοινότητας πρέπει να απαγορευθούν οι αποστολές αυτών των ειδών αποβλήτων στις χώρες ΑΚΕ 7

ότι πρέπει να καταστεί σαφές ότι τα είδη αυτά εξαιρούνται του παρόντος κανονισμού 7

ότι οι διακανονισμοί που καλύπτονται από τον παρόντα κανονισμό πρέπει να αναθεωρούνται περιοδικώς από την Επιτροπή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εξαγωγή προς χώρες που αναγράφονται στο παράρτημα Α, αποβλήτων που απαριθμούνται στο παράρτημα II του κανονισμού (ΕΟΚ) αριθ. 259/93 και αναφέρονται στο παράρτημα Α, απαγορεύεται.

Άρθρο 2

Η διαδικασία ελέγχου που θεσπίστηκε στο άρθρο 15 του κανονισμού (ΕΟΚ) αριθ. 259/93 εφαρμόζεται στις εξαγωγές προς τις χώρες που απαριθμούνται στο παράρτημα Β του παρόντος κανονισμού, όσον αφορά τις κατηγορίες αποβλήτων που προορίζονται αποκλειστικά για ανάκτηση και οι οποίες απαριθμούνται στο παράρτημα II του κανονισμού (ΕΟΚ) αριθ. 259/93.

Άρθρο 3

Σύμφωνα με το άρθρο 39 της σύμβασης ΑΚΕ-ΕΟΚ, οι αποστολές προς τις χώρες ΑΚΕ αποβλήτων που απαριθμούνται στο παράρτημα Γ απαγορεύονται.

Άρθρο 4

1. Μετά από αίτηση της χώρας προορισμού, η διαδικασία ελέγχου που εφαρμόζεται για την εν λόγω χώρα δυνάμει του παρόντος κανονισμού τροποποιείται κατά τα διαλαμβανόμενα στο παρόν άρθρο.

2. Η Επιτροπή καθορίζει με τη διαδικασία του άρθρου 18 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (6) ποια από τις διαδικασίες εφαρμόζεται, ήτοι:

i) η διαδικασία για τα απόβλητα που απαριθμούνται στα παραρτήματα III ή IV του κανονισμού (ΕΟΚ) αριθ. 259/93, ή

ii) η διαδικασία του άρθρου 15 του κανονισμού (ΕΟΚ) αριθ. 259/93, ή

iii) καμμία από τις διαδικασίες i) και ii).

3. Η Επιτροπή ενημερώνει τα κράτη μέλη για την αλλαγή θέσης μιας χώρας προορισμού εντός 21 ημερών από την παραλαβή της αίτησης της χώρας προορισμού και υποβάλλει τον προτεινόμενο από αυτήν καθορισμό διαδικασίας στην επιτροπή του άρθρου 18 της οδηγίας 75/442/ΕΟΚ το συντομότερο δυνατόν και οπωσδήποτε εντός 3 μηνών από την παραλαβή της αίτησης.

4. Εξάλλου, όταν συντρέχει οποιαδήποτε άλλη έκτακτη μεταβολή περιστάσεων π.χ. πόλεμος, φυσική καταστροφή ή εμπορικός αποκλεισμός επιβαλλόμενος από τον ΟΗΕ, η οποία θα την επηρέαζε, η διαδικασία ελέγχου του παρόντος κανονισμού είναι δυνατόν να τροποποιηθεί. Η Επιτροπή μπορεί να καθορίσει, μετά από διαβούλευση με τη χώρα προορισμού, όπως ενδείκνυται και σύμφωνα με τη διαδικασία του άρθρου 18 της οδηγίας 75/442/ΕΟΚ, ποια από τις διαδικασίες που αναφέρει η παράγραφος 2 του παρόντος άρθρου θα τύχει εφαρμογής.

5. Η Επιτροπή, διά της διαδικασίας του άρθρου 18 της οδηγίας 75/442/ΕΟΚ, επανεξετάζει τακτικά τα παραρτήματα Α, Β και Γ του παρόντος κανονισμού, ώστε να τα προσαρμόζει στις τροποποιήσεις που επιφέρονται στα παραρτήματα του κανονισμού (ΕΟΚ) αριθ. 259/93 ή, σε σχέση με το παράρτημα Γ, σε οποιεσδήποτε αλλαγές των παραρτημάτων I και II της σύμβασης της Βασιλείας ή της τέταρτης σύμβασης ΑΚΕ-ΕΟΚ.

Άρθρο 5

Οι διαδικασίες ελέγχου που θεσπίζονται με τον παρόντα κανονισμό υπόκεινται σε περιοδική αναθεώρηση από την Επιτροπή, η οποία για πρώτη φορά θα πρέπει να λάβει χώρα το αργότερο στις 31 Δεκεμβρίου 1998, λαμβανομένης υπόψη της αποκτηθείσας πείρας. Εάν με βάση τα πορίσματα της αναθεώρησης κριθεί σκόπιμο, η Επιτροπή δύναται, τηρουμένου του άρθρου 4, να υποβάλει νέες προτάσεις στο Συμβούλιο.

Άρθρο 6

Ο παρών κανονισμός αρχίζει να ισχύει 90 ημέρες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .,

Για το Συμβούλιο

Ο Πρόεδρος

(1) ΕΕ C 214 της 10.7.1998, σ. 74.

(2) Γνώμη του Ευρωπαϊκού Κοινοβουλίου της 17ης Ιουλίου 1997 (ΕΕ C 286 της 22.9.1997, σ. 231), κοινή θέση του Συμβουλίου της 4ης Ιουνίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 30 της 6.2.1993, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 120/97 (ΕΕ L 22 της 24.1.1997, σ. 14).

(4) ΕΕ L 220 της 25.8.1994, σ. 15.

(5) ΕΕ L 377 της 31.12.1991, σ. 20 7 οδηγία όπως τροποποιήθηκε από την οδηγία 94/31/ΕΚ (ΕΕ L 168 της 2.7.1994, σ. 28).

(6) ΕΕ L 194 της 25.7.1975, σ. 39 7 οδηγία όπως τροποποιήθηκε τελευταία από την απόφαση 96/350/ΕΚ της Επιτροπής (ΕΕ L 135 της 6.6.1996, σ. 32).

ΠΑΡΑΡΤΗΜΑ Α

Χώρες και εδάφη που απήντησαν στην Επιτροπή ότι δεν επιθυμούν να παραλαμβάνουν προς ανάκτηση τα είδη αποβλήτων που απαριθμούνται στο παράρτημα ΙΙ του κανονισμού (ΕΟΚ) αριθ. 259/93 του Συμβουλίου (1)

>ΘΕΣΗ ΠΗΝΑΚΑ>

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή, που δεν επιδέχεται διασπορά»):

α) Τα ακόλουθα σιδηρούχα απορρίμματα και θραύσματα σιδήρου ή χάλυβα:

>ΘΕΣΗ ΠΗΝΑΚΑ>

β) Τα ακόλουθα απορρίμματα και θραύσματα των μη σιδηρούχων μετάλλων και των κραμάτων αυτών:

>ΘΕΣΗ ΠΗΝΑΚΑ>

2. Στο τμήμα GB («Άλλα απόβλητα που περιέχουν μέταλλα και προέρχονται από την τήξη, τη σύντηξη και τον εξευγενισμό των μετάλλων»):

>ΘΕΣΗ ΠΗΝΑΚΑ>

3. Στο τμήμα GC («Άλλα απόβλητα που περιέχουν μέταλλα»):

>ΘΕΣΗ ΠΗΝΑΚΑ>

4. Όλοι οι τύποι του τμήματος GE («Απορρίμματα από γυαλί σε μορφή που δεν επιδέχεται διασπορά»).

5. Στο τμήμα GG («Άλλα απορρίμματα που περιέχουν κυρίως ανόργανα συστατικά, τα οποία ενδέχεται να περιέχουν μέταλλα και οργανικές ύλες»):

>ΘΕΣΗ ΠΗΝΑΚΑ>

6. Όλοι οι τύποι του τμήματος GI («Απορρίμματα χαρτιού, χαρτονιού και προϊόντων χαρτιού»).

7. Στο τμήμα GJ («Απορρίμματα υφάνσιμων υλών»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή, που δεν επιδέχεται διασπορά»):

α) Τα ακόλουθα σιδηρούχα απορρίμματα και θραύσματα σιδήρου ή χάλυβα:

>ΘΕΣΗ ΠΗΝΑΚΑ>

β) Τα ακόλουθα απορρίμματα και θραύσματα των μη σιδηρούχων μετάλλων και των κραμάτων αυτών:

>ΘΕΣΗ ΠΗΝΑΚΑ>

2. Στο τμήμα GC («Άλλα απόβλητα που περιέχουν μέταλλα»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΚΙΝΑ:

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή που δεν επιδέχεται διασπορά»):

α) Τα ακόλουθα σιδηρούχα απορρίμματα και θραύσματα σιδήρου και χάλυβα:

>ΘΕΣΗ ΠΗΝΑΚΑ>

2. Στο τμήμα GC («Άλλα απόβλητα που περιέχουν μέταλλα»):

>ΘΕΣΗ ΠΗΝΑΚΑ>

3. Όλοι οι τύποι του τμήματος GD («Απόβλητα εργασιών εξορρύξεως σε μορφή που δεν επιδέχεται διασπορά»).

4. Όλοι οι τύποι του τμήματος GG («Άλλα απορρίμματα που περιέχουν κυρίως ανόργανα συστατικά, τα οποία ενδέχεται να περιέχουν μέταλλα και οργανικές ύλες»).

5. Στο τμήμα GJ («Απορρίμματα υφάνσιμων υλών»):

>ΘΕΣΗ ΠΗΝΑΚΑ>

6. Στο τμήμα GM («Απόβλητα από βιομηχανίες τροφίμων και βιομηχανίες μεταποίησης γεωργικών προϊόντων»):

>ΘΕΣΗ ΠΗΝΑΚΑ>

7. Όλοι οι τύποι του τμήματος GO («Άλλα απόβλητα που περιέχουν κυρίως οργανικά συστατικά, τα οποία ενδέχεται να περιέχουν μέταλλα και ανόργανες ύλες»).

ΚΟΛΟΜΒΙΑ:

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή που δεν επιδέχεται διασπορά»):

α) Τα ακόλουθα απορρίμματα και θραύσματα των μη σιδηρούχων μετάλλων και των κραμάτων αυτών:

>ΘΕΣΗ ΠΗΝΑΚΑ>

2. Στο τμήμα GB («Άλλα απόβλητα που περιέχουν μέταλλα και προέρχονται από την τήξη, τη σύντηξη και τον εξευγενισμό των μετάλλων»):

>ΘΕΣΗ ΠΗΝΑΚΑ>

3. Στο τμήμα GC («Άλλα απόβλητα που περιέχουν μέταλλα»):

>ΘΕΣΗ ΠΗΝΑΚΑ>

4. Στο τμήμα GD («Απόβλητα εργασιών εξορύξεως σε μορφή που δεν επιδέχεται διασπορά»):

>ΘΕΣΗ ΠΗΝΑΚΑ>

5. Στο τμήμα GG («Άλλα απορρίμματα που περιέχουν κυρίως ανόργανα συστατικά, τα οποία ενδέχεται να περιέχουν μέταλλα και οργανικές ύλες»):

>ΘΕΣΗ ΠΗΝΑΚΑ>

6. Στο τμήμα GH («Απορρίμματα πλαστικών υλών σε στερεά μορφή»):

>ΘΕΣΗ ΠΗΝΑΚΑ>

7. Στο τμήμα GJ («Απορρίμματα υφάνσιμων υλών»):

>ΘΕΣΗ ΠΗΝΑΚΑ>

8. Στο τμήμα GK («Απορρίμματα από καουτσούκ»):

>ΘΕΣΗ ΠΗΝΑΚΑ>

9. Στο τμήμα GO («Άλλα απόβλητα που περιέχουν κυρίως οργανικά συστατικά, τα οποία ενδέχεται να περιέχουν μέταλλα και ανόργανες ύλες»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΚΙΣΤΑΝ:

1. Στο τμήμα GK («Απορρίμματα από καουτσούκ»):

>ΘΕΣΗ ΠΗΝΑΚΑ>

2. Στο τμήμα GM («Απόβλητα από βιομηχανίες μεταποίησης γεωργικών προϊόντων»):

>ΘΕΣΗ ΠΗΝΑΚΑ>

3. Στο τμήμα GN («Απόβλητα βυρσοδεψίας, γουνοποιίας και χρησιμοποίησης δερμάτων»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

1. Όλοι οι τύποι του τμήματος GI («Απορρίμματα χαρτιού, χαρτονιού και προϊόντων χαρτιού»).

2. Στο τμήμα GJ («Απορρίμματα υφάνσιμων υλών»):

>ΘΕΣΗ ΠΗΝΑΚΑ>

3. Στο τμήμα GL («Απορρίμματα μη επεξεργασμένου φελλού και ξύλου»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή που δεν επιδέχεται διασπορά»):

>ΘΕΣΗ ΠΗΝΑΚΑ>

2. Τμήμα GH («Απορρίμματα πλαστικών υλών σε στερεά μορφή»).

3. Στο τμήμα GK («Απορρίμματα καουτσούκ»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Στο τμήμα GJ («Απορρίμματα υφάνσιμων υλών»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

1. Στο τμήμα GA («Απορρίμματα μετάλλων και των κραμάτων αυτών σε μεταλλική μορφή που δεν επιδέχεται διασπορά»):

α) Τα ακόλουθα απορρίμματα και θραύσματα των πολύτιμων μετάλλων και των κραμάτων αυτών:

>ΘΕΣΗ ΠΗΝΑΚΑ>

β) Τα ακόλουθα σιδηρούχα απορρίμματα και θραύσματα σιδήρου ή χάλυβα:

>ΘΕΣΗ ΠΗΝΑΚΑ>

γ) Τα ακόλουθα απορρίμματα και θραύσματα των μη σιδηρούχων μετάλλων και των κραμάτων αυτών:

>ΘΕΣΗ ΠΗΝΑΚΑ>

2. Στο τμήμα GC («Άλλα απόβλητα που περιέχουν μέταλλα»):

>ΘΕΣΗ ΠΗΝΑΚΑ>

3. Στο τμήμα GD («Απόβλητα εργασιών εξορρύξεως σε μορφή που δεν επιδέχεται διασπορά»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΤΑΪΒΑΝ:

Στο τμήμα GA («Απορρίμματα μετάλλων και των κραμάτων αυτών σε μεταλλική μορφή που δεν επιδέχεται διασπορά»):

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Μπορεί να χρειαστεί μελλοντική ενημέρωση των παραρτημάτων Α και Β αν οι χώρες προορισμού αλλάξουν στάση. Οι αλλαγές θα περιληφθούν στο τελικό κείμενο του κανονισμού.

ΠΑΡΑΡΤΗΜΑ Β

Χώρες και εδάφη που δεν απήντησαν στην ανακοίνωση της Επιτροπής σχετικά με τη μεταφορά προς ανάκτηση των ειδών αποβλήτων του απαριθμούνται στο παράρτημα ΙΙ του κανονισμού (ΕΟΚ) αριθ. 259/93 του Συμβουλίου (1)

>ΘΕΣΗ ΠΗΝΑΚΑ>

(1) Μπορεί να χρειαστεί μελλοντική ενημέρωση των παραρτημάτων Α και Β αν οι χώρες προορισμού αλλάξουν στάση. Οι αλλαγές αυτές θα περιληφθούν στο τελικό κείμενο του κανονισμού.

ΠΑΡΑΡΤΗΜΑ Γ (1)

>ΘΕΣΗ ΠΗΝΑΚΑ>

(1) Συνταχθέν στις . . . (ημερομηνία έκδοσης του κανονισμού).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 13 Ιουνίου 1995 η Επιτροπή υπέβαλε στο Συμβούλιο την αρχική της πρόταση για κανονισμό του Συμβουλίου για τη θέσπιση κοινών κανόνων και διαδικασιών για τις μεταφορές ορισμένων αποβλήτων προς ορισμένες χώρες εκτός ΟΟΣΑ, βάσει του άρθρου 113 της συνθήκης ΕΚ (1).

2. Στις 20 Ιανουαρίου 1997, το Συμβούλιο κατέληξε ότι το άρθρο 130 Σ παράγραφος 1, μαζί με το άρθρο 113 αποτελούν την κατάλληλη νομική βάση για τον παρόντα κανονισμό. Κατόπιν της αλλαγής αυτής της νομικής βάσης ζητήθηκε η γνώμη του Ευρωπαϊκού Κοινοβουλίου, το οποίο έδωσε τη γνώμη του στις 17 Ιουλίου 1997 (2), προτείνοντας 10 τροπολογίες.

Η Οικονομική και Κοινωνική Επιτροπή έδωσε τη γνώμη της στις 29 Απριλίου 1998 (3).

3. Η Επιτροπή, κατόπιν της γνώμης του Ευρωπαϊκού Κοινοβουλίου, υπέβαλε την τροποποιημένη της πρόταση στο Συμβούλιο στις 28 Ιανουαρίου 1998 (4).

4. Στις 4 Ιουνίου 1998, το Συμβούλιο καθόρισε κοινή θέση σύμφωνα με το άρθρο 189 Γ της συνθήκης.

II. ΣΤΟΧΟΣ

5. Η πρόταση, η οποία καταρτίστηκε σύμφωνα με το άρθρο 17 παράγραφος 1 του κανονισμού (ΕΟΚ) αριθ. 259/93, αποσκοπεί στον καθορισμό των διαδικασιών που πρέπει να ακολουθηθούν με τις χώρες εκτός ΟΟΣΑ, οι οποίες είτε δήλωσαν ότι δεν επιθυμούν να παραλάβουν φορτία ορισμένων αποβλήτων που απαριθμούνται στον «πράσινο» κατάλογο του κανονισμού (ΕΟΚ) αριθ. 259/93, είτε δεν απάντησαν στην ανακοίνωση της Επιτροπής για τα φορτία ορισμένων αποβλήτων που απαριθμούνται στον «πράσινο» κατάλογο του κανονισμού (ΕΟΚ) αριθ. 259/93.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Μολονότι η κοινή θέση βασίζεται ευρέως στην τροποποιημένη πρόταση της Επιτροπής, κατά την εξέταση της παρούσας πρότασης και τον καθορισμό της κοινής του θέσης, το Συμβούλιο προσπάθησε να διατηρήσει διαδικασίες οι οποίες αρμόζουν καλύτερα στις ανάγκες και περιστάσεις των χωρών εκτός ΟΟΣΑ.

Οι κυριότερες αλλαγές στο κείμενο της πρότασης είναι οι εξής:

Άρθρο 2

Η αποκαλούμενη διαδικασία του «κόκκινου» καταλόγου [παράρτημα IV του κανονισμού (ΕΟΚ) αριθ. 259/93] η οποία προτείνεται από την Επιτροπή φαίνεται να είναι άνευ λόγου δυσκίνητη και το Συμβούλιο προτιμά να επιλεγεί η πλέον ευέλικτη διαδικασία που προβλέπεται στο άρθρο 15 του κανονισμού (ΕΟΚ) αριθ. 259/93.

Άρθρο 3

Προκειμένου να καταστεί ο παρών κανονισμός όσο γίνεται περισσότερο αυτόνομος, θεωρήθηκε χρήσιμο να περιληφθούν σε κατάλογο (σε νέο παράρτημα Γ) τα απόβλητα τα οποία δεν πρέπει να εξάγονται σε χώρες ΑΚΕ δυνάμει του άρθρου 39 της συνθήκης ΑΚΕ-ΕΚ («Λομέ»).

Άρθρα 4 και 5

Τα δύο αυτά άρθρα επαναδιατυπώθηκαν προκειμένου να γίνει σαφής διάκριση μεταξύ:

- των τροποποιήσεων των διαδικασιών ελέγχου που προκύπτουν από αλλαγή της θέσης μιας χώρας προορισμού (άρθρο 4 παράγραφοι 1, 2 και 3) ή από αλλαγή των περιστάσεων που επηρεάζουν τη χώρα αυτή (άρθρο 4 παράγραφος 4), και από την αναθεώρηση (άρθρο 4 παράγραφος 5) των παραρτημάτων Α, Β και Γ, σύμφωνα με τη διαδικασία (επιτροπολογία) που προβλέπεται στο άρθρο 18 της οδηγίας 75/442/ΕΟΚ,

- και της περιοδικής αναθεώρησης της διαδικασίας ελέγχου που θεσπίζεται από τον παρόντα κανονισμό, η οποία μπορεί να οδηγήσει σε νέες προτάσεις προς το Συμβούλιο (άρθρο 5).

Άρθρο 6

Η ημερομηνία έναρξης ισχύος του παρόντος κανονισμού αναβλήθηκε ελαφρώς (από 20 σε 90 ημέρες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων), ώστε να ληφθεί υπόψη ο αναγκαίος για την εφαρμογή του χρόνος.

Παραρτήματα

Τα παραρτήματα Α και Β ίσως χρειαστεί να ενημερωθούν περαιτέρω ενόψει μελλοντικών αλλαγών στις θέσεις των χωρών προορισμού.

(1) COM(94) 678 τελικό.

(2) ΕΕ C 286 της 22.9.1997, σ. 231.

(3) ΕΕ C 214 της 10.7.1998, σ. 74.

(4) COM(97) 685 τελικό.